અહેવાલમાં જણાવવામાં આવ્યું છે કે ગત ૯ ફ્રેબ્રુઆરીઅે કેટલાક વિદ્યાર્થીઓ જેઅેનયુની નજીક આવેલા અેક ઢાબા પર પહોંચી ગયા હતા અને ત્યાં અેબીવીપીના સમર્થકો પણ આવ્યા હતા. ત્યારબાદ બંને તરફથી સૂત્રોચ્ચાર થયા હતા. આ વખતે કન્હૈયા કુમાર પણ ત્યાં હાજર હતો. અેક અન્ય મીડિયા અહેવાલમાં ગૃહ મંત્રાલયના અધિકારીઓના હવાલાથી દાવો કરવામાં આવ્યો છે કે કન્હૈયાઅે દેશ વિરોધી સૂત્રોચ્ચાર કર્યા ન હતા. આ અહેવાલમાં જણાવવામાં આવ્યું છે કે દિલ્હી પોલીસે ઉતાવળમાં કન્હૈયાની ધરપકડ કરી છે અને તેના પર આરોપ લગાવ્યા છે તેમજ જણાવવામાં આવ્યું છે કે ડાબેરી પાર્ટીઓના કટ્ટર સમર્થક ડેમોક્રેટિક સ્ટુડન્ટ યુનિયને સૂત્રોચ્ચાર કરવાનું કામ કર્યું હતું.